Versindaba » Blog Archive Louis Esterhuizen. Toenemende narsisme en die kultus van middelmatigheid : Versindaba
Tuesday, January 29th, 2013 | Binneblik, Louis Esterhuizen.
5 Kommentare op "Louis Esterhuizen. Toenemende narsisme en die kultus van middelmatigheid"
January 29th, 2013 at 05:51
Baie interessante artikel Louis. Die gedig van Philip Larkin spreek boekdele. Ek sien dit elke dag in my werk met kinders en gesinne.
January 29th, 2013 at 06:08
Dis nie agv Facebook dat hulle so narsisties is nie; dis agv die dom lektore! 😉
Louis, op 'n ernstiger noot: ken jy Christopher Lasch se "The Culture of Narcissism: American Life in an Age of Diminishing Expectations"? Dit is al in 1979 gepubliseer en was 'n soort akademiese bestseller. Dis fassinerende leesstof, selfs drie dekades later; maar (en nog 'n maar!) die gebruik van klinies-psigologiese begrippe om kulturele en maatskaplike krisisse te diagnoseer bly problematies. Die skynbare kritiese-kulturele diskoers, by wyse van die psigologiserende logika aan't werk daarin, word dan deel van die probleem, naamlik 'n (bepaald Amerikaanse) tendens om die sosiale, die kulturele, die gemeenskaplike, die politiek-ekonomiese, te reduseer tot die individu (en dan 'n baie bepaalde beeld van die individu). Die nommer een teiken van hierdie psigiaters en sielkundiges moet nie realiteitstelevisie, Facebook en Twitter wees nie, maar die 'psi-kompleks' waarby hulle self betrokke is en waarbinne hulle hul 'psigo-kommoditeite' ontwikkel en verkwansel: die kolonisering van die woordeskat waarmee ons van onsself en ons verhoudings sin maak; die self-hulp literatuur; die standaardisering van ons emosies ('emosionele intelligensie'); ens. ens.
Louis, 'n belangrike rede vir hierdie verskynsel is dat skole in Kanada, die VSA, Engeland en waarskynlik elders spesifiek kinders se selfbeeld oppomp tot onrealistiese dimensies. In ten minste sommige skole in Engeland mag onderwysers nie meer as twee spelfoute in 'n opstel korrigeer nie – dit mag die arme bloedjies dalk laat dink dat hulle nie kan spel nie sien. In Kanada is 'n onderwyser onlangs ontslaan toe hy 'n kind wat 'n taak nie ingehandig het nie 0% vir die taak gegee het – want niemand, o niemand, mag 0% kry nie. Die vorige oogarts hier se seun was 'n slim en hardwerkende knaap en het baie goed gevaar op skool. Roep sy onderwyseres eendag sy ma in en vra haar dat die kind tog nie so hard moet leer nie want dit laat die ander kinders sleg lyk. In skoolatletiek kry elkeen, soos in elkeen, 'n prys, selfs al kom jy laaste. "For participation". Die gevolg is voorspelbaar: skole produseer (nie deur die bank nie maar veels te dikwels) 'n arrogante, onnosel klomp poepholle wat dink hulle weet als en dat die wêreld hulle 'n lewe skuld.
January 29th, 2013 at 20:45
@Leon: en ek is seker agter die goed wat jy noem is daar 'n arsenaal 'sielkundige' konsepte en tegnieke opgestapel… Dis waarom ek s^e: maklik vir sielkundiges (en opvoedkundiges) om die tegnologie ens. te blameer, wanneer hulle self bydra tot die skep van 'n kultuur wat, paradoksaal, beide narsisties is EN individualiteit standaardiseer en tot die gemene deler reduseer.